Diari Oficial de la Generalitat Valenciana


Sumari del DOGV 6439, del 17-01-2011 (2010/14719)

RESOLUCIÓ de 27 de desembre de 2010, del secretari autonòmic de Justícia de la Conselleria de Justícia i Administracions Públiques, per la qual s'acorda inscriure l'extinció i la baixa registral de la Fundación Valenciana de Estudios Socialistas.
------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6439

Data del DOGV
:   17-01-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/14059


Data del document
:   27-12-2010

Organisme emissor
:   Conselleria de Justícia i Administracions Públiques

Tipus de document
:   Resolució

RESOLUCIÓ de 27 de desembre de 2010, del secretari autonòmic de Justícia de la Conselleria de Justícia i Administracions Públiques, per la qual s'acorda inscriure l'extinció i la baixa registral de la Fundación Valenciana de Estudios Socialistas. [2010/14503]  
Vist l'expedient incoat per a la inscripció de l'extinció i la baixa registral de la Fundació Valenciana d'Estudis Socialistes, conforme els següents,  
Fets  
Primer. La Fundación Valenciana de Estudios Socialistas es va inscriure al Registre de Fundacions de la Comunitat Valenciana, en virtut de Resolució Administrativa, de data 5 de maig de 1988, del secretari general de la Conselleria de Cultura, Educació i Ciència, amb el número 75-V.  
Segon. La Sentència núm. 000122/2010, d'1 de juliol de 2010, dictada pel Jutjat de Primera Instància núm. 5 de València, estima la demanda interposada per la Generalitat contra la Fundación Valenciana de Estudios Socialistas, en els termes següents:  
«Que he d'estimar i estime la demanda formulada per la Generalitat Valenciana contra la Fundación Valenciana de Estudios Socialistas, i declara la seua extinció, amb la consegüent anotació al Registre de Fundacions i la posterior liquidació del patrimoni fundacional, tot això amb expressa imposició de costes a la part demandada.»  
Tercer. No consta en aquest Registre de Fundacions de la Comunitat Valenciana, cap patrimoni que haja de ser objecte de liquidació.  
Fonaments de dret  
Primer. L'article 11 del Decret 19/2009, de 3 de novembre, del president de la Generalitat, pel qual es determinen les conselleries en què s'organitza l'administració de la Generalitat, així com l'article 1 del Decret 206/2009, de 13 de novembre, del Consell de la Generalitat, pel qual s'aprova el Reglament Orgànic i Funcional de la Conselleria de Justícia i Administracions Públiques, determinen que a aquesta conselleria correspon exercir, entre altres, les competències en matèria de fundacions.  
Segon. L'article 2 del Decret 139/2001, de 5 de setembre, del Govern Valencià, pel qual s'aprova el Reglament de Fundacions de la Comunitat Valenciana, estableix que el Protectorat de les Fundacions de la Comunitat Valenciana l'exerceix la conselleria competent en matèria de fundacions, i que correspon al conseller la titularitat del Protectorat, sense perjuí de la possibilitat de la seua delegació o desconcentració.  
Tercer. Aquesta Secretaria Autonòmica de Justícia és competent per delegació de l'exercici de competències per a conéixer i resoldre el present expedient, en virtut del que disposa la Resolució de 30 de juliol de 2010, de la consellera de Justícia i Administracions Públiques, sobre delegació de competències en altres òrgans de l'administració de la Generalitat (DOCV núm. 6233, de 2 d'agost de 2010).  
Quart. Declarada l'extinció de la Fundació, en virtut de resolució judicial, per la impossibilitat de realització del fi fundacional a l'empara del que establixen els articles 31 i 32 de la Llei 50/2002, de 26 de desembre, de Fundacions, i tenint en compte que no consta en aquest Registre l'existència de béns i drets en el patrimoni d'aquesta, que hagen de ser objecte de liquidació, procedix inscriure la declaració judicial d'extinció de la Fundació Valenciana d'Estudis Socialistes, així com la seua baixa al Registre de Fundacions de la Comunitat Valenciana, de conformitat amb l'article 26 de la Llei 8/1998, de 9 de desembre, de Fundacions de la Comunitat Valenciana, modificada per la Llei 9/2008, de 3 de juliol.  
Vistos els preceptes legals citats i la resta de generals de pertinent aplicació, resolc:  
Primer  
Inscriure al Registre de Fundacions de la Comunitat Valenciana la declaració judicial d'extinció de la Fundación Valenciana de Estudios Socialistas, en els termes de la Sentència núm. 000122/2010/09, d'1 de juliol de 2010, dictada pel Jutjat de Primera Instància núm. 5 de València, transcrits en el fet segon de la present resolució.   
Segon  
Inscriure, al Registre de Fundacions de la Comunitat Valenciana, la baixa de la Fundación Valenciana de Estudios Socialistas, inscrita amb el número 75-V.  
Notifiqueu la present resolució que és definitiva en via administrativa i contra ella podrà interposar-se recurs contenciós administratiu, davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la seua notificació, d'acord amb el que establix l'article 14 de la Llei 29/1998, de 13 de juliol, Reguladora de la Jurisdicció Contenciosa Administrativa. Sense perjuí de poder interposar, si és el cas, recurs potestatiu de reposició, en el termini d'un mes davant de la consellera de Justícia i Administracions Públiques, o qualsevol altre recurs que estime procedent.   
València, 27 de desembre de 2010.- El secretari autonòmic de Justícia, p. d. (Resolució 30.07.2010): Jorge Cabré Rico.